smcproject/ml-wiki-sentences huggingface dataset:
അര സെന്റിമീറ്ററോളം വ്യാസമുള്ള പൂക്കളാണ്‌.
പരിദളപുടത്തിന്‌ നാലോ അഞ്ചോ കർണ്ണങ്ങളുണ്ടാകും.
4-5 കേസരങ്ങളുണ്ടാകാം.
കേസര തന്തുക്കൾക്ക് നീളം കുറവാണ്‌.
പൂവിന്റെ മധ്യത്തിലായി അണ്ഡാശയമുണ്ട്.
അതിനു ഒരു അറയാണുള്ളത്.
ഇതിൽ രണ്ടോ മൂന്നോ ബീജാണ്ഡങ്ങൾ ഉണ്ടാകാം.
ഇളം പ്രായത്തിൽ തടിക്ക് പച്ചനിറമായിരിക്കും.
തണ്ടിനും ഇതേ നിറം തന്നെ.
പ്രായം കൂടുന്തോറും തവിട്ടുനിറമായിത്തീരും.
മരപ്പട്ടക്ക് ചുവപ്പ്കലർന്ന തവിട്ടുനിറമാണ്‌.
ഉൾവശമാകട്ടെ ചുവന്നിരിക്കും.
മുതിർന്ന മരത്തിന്റെ പട്ടയിൽ ആഴത്തിലുള്ള ഉണ്ടായിരിക്കും.
തടിയുടെ വെള്ളക്കോ തൊലിക്കോ ചുറുശിഖരങ്ങൾക്കീ ഗന്ധമുണ്ടായിരിക്കില്ല.
കാതലിനും വേരുകൾക്കും മാത്രമേ സുഗന്ധമുണ്ടായിരിക്കൂ.
കാതലിന്‌ മഞ്ഞകലർന്ന തവിട്ടുനിറമായിരിക്കും.
വേര്
തായ്‌വേരിനു നല്ല നീളമുണ്ടാകും.
ഏതാനും പാർശ്വവേരുകളുണ്ടാകും.
ചന്ദനം വളരുന്ന ആദ്യകാലത്ത് വേരുകളിൽ പർവകങ്ങളുണ്ടായിരിക്കും .
ഇത് മറ്റു ആതിഥേയ മരങ്ങളുടെ വേരുകളിൽ നിന്ന് ചൂഷണം ചെയ്യാനായുള്ള സം‌വിധാനമാണ്‌.
ആതിഥേയമരങ്ങളില്ലെങ്കിൽ ചന്ദനം വളരെ സാവധാനമേ വളരൂ.
തായ്‌വേരുകൾ അധികം ആഴത്തിൽ വളരില്ല.
പാർശ്വവേരുകളാണ്‌ കൂടുതൽ വളരുന്നതും ശാഖാവേരുകളേയും ചൂഷണമൂലങ്ങളേയും നിലനിർത്തുന്നത്.
എല്ലാ ചൂഷണമൂലങ്ങളും ആതിഥേയസസ്യത്തിന്റെ മരവുമായി ബന്ധപ്പെടണമെന്നില്ല.
ഈ സവിശേഷതയെക്കുറിച്ച് ആദ്യമായി പ്രതിപാദിച്ചത് ജോൺ സ്കോട്ട് എന്ന സസ്യശാസ്ത്രജ്ഞനാണ്.
വേരിൽ ധാരാളം തൈലം അടങ്ങിയിട്ടുണ്ട്.
ചന്ദനം ഭാഗികമായി പരജീവി സസ്യമാണ്.
തൈ കിളിർത്ത് ഒരു വർഷം വരെ കഷ്ടിച്ച് വളരുമെങ്കിലും പിന്നീട് സഹായം ആവശ്യമാണ്.
ആറുമാസം വരെയുള്ള ഭക്ഷണമേ വിത്തിൽ സൂക്ഷിച്ചു വച്ചിട്ടുള്ളൂ.
തൈ കിളിർത്ത് രണ്ടാം മാസത്തിനു മുമ്പുതന്നെ ആതിഥേയ വൃക്ഷത്തിന്റെ വേരുമായി ഇവയുടെ ചൂഷണമൂലങ്ങൾ ബന്ധപ്പെട്ടുതുടങ്ങുന്നു.
കാത്സ്യം , പൊട്ടാസ്യം , എന്നീ മൂലകങ്ങൾ ചന്ദനം തനിയെ വലിച്ചെടുക്കുമെങ്കിലും നൈട്രജൻ , ഫോസ്ഫറസ് , മഗ്നീഷ്യം എന്നിവ ചൂഷകമൂലങ്ങൾ വഴി മറ്റു സസ്യങ്ങളുടെ വേരുകളിൽ നിന്നാണ് സ്വീകരിക്കുന്നത്.
ചന്ദനത്തിനു ഏതാണ്ട് മുന്നൂറോളം സസ്യങ്ങളുമായി ബന്ധപ്പെട്ട് ജീവിക്കാൻ സാധിക്കും.
വനങ്ങളിൽ അക്കേഷ്യ , മഴുക്കാഞ്ഞിരം, ഈട്ടി , മരുത് , മഹാഗണി , ടെർമിനേലിയകൾ, തുടങ്ങിയവയാണ് പ്രധാന ആതിഥേയവൃക്ഷങ്ങൾ.
കൃഷി ചെയ്യുന്ന ചന്ദനമരങ്ങൾക്ക് കരിവേലം , ബബൂൾ , കണിക്കൊന്ന , മഞ്ഞക്കൊന്ന , കാറ്റാടിമരം , മലവേമ്പ്, ഉങ്ങ് , ദന്തപ്പാല , ആര്യവേപ്പ് .
എന്നിവയും പ്രധാന ആതിഥേയസസ്യങ്ങളാണ്.
പലതരം സസ്യങ്ങളുടെ വേരുകളിൾ വസിച്ച് ആഹാരസമ്പാദനത്തിന് ചന്ദനത്തെ സഹായിക്കുന്നത് ഒരു തരം കുമിളുകളാണ് .
ഇത്തരം കുമിളുകളെ മൈക്കോറൈസകൾ എന്നു വിളിക്കുന്നു.
ഇവ ഉപരിതല മൈക്കോറൈസകളെന്നും അന്തർ‌വ്യാപനമൈക്കോറൈസകൾ എന്നും രണ്ടു തരമുണ്ട്.
ഇവയിൽ ചന്ദനത്തിന്റെ വേരുകളിൽ കാണപ്പെടുന്നത് വെസിക്കുലാർ അർബോസ്കുലാർ മൈക്കോറൈസകൾ എന്ന ഉപവിഭാഗമാണ്.
പുനരുത്ഭവം
മനുഷ്യന്റെ ഇടപെടലില്ലാതെ മരം മുളച്ചു വരുന്നതിനെ സ്വാഭാവിക പുനരുത്ഭവം എന്നും കൃഷി ചെയ്യാനോ മറ്റോ വച്ചു പിടിപ്പിക്കുന്നതിനെ കൃത്രിമ പുനരുത്ഭവം എന്നും വിളിക്കുന്നു.
സ്വഭാവിക പുനരുത്ഭവത്തിന് വിത്തുവിതരണം നടത്തുന്നത് പക്ഷികളാണ്.
പഴുത്ത കായ്കൾ ഭക്ഷിക്കുന്ന പക്ഷികളുടെ വിസർജ്ജ്യത്തിലൂടെ പുറത്തുവന്ന് ഭൂമിയിൽ പതിക്കുന്നതോടെ പുനരുത്ഭവത്തിനു വഴിയൊരുങ്ങുന്നു.
മതിയായ തോതിൽ ഈർപ്പവും സൂര്യപ്രകാശവും തണലും ലഭിച്ചാൽ ഭൂരിഭാഗം വിത്തുകളും മുളക്കും .
എന്നാൽ മുളച്ചുവരുന്ന തൈകൾക്ക് തീയ്, വരൾച്ച, കന്നുകാലി മേയൽ, ചൂട് എന്നിവമൂലം നാശം സംഭവിക്കാറുണ്ട്.
വേരിൽ അപസ്ഥാനിക മുകുളങ്ങൾ ഉണ്ടായും തൈ വളരാറുണ്ട്.
ഇവയെ മൂലപ്രസാരകങ്ങൾ എന്ന് വിളിക്കുന്നു.
ഈ മൂലപ്രസാരകങ്ങളിൽ  നിന്നുള്ള തൈയുണ്ടാകൽ അപൂർവമായി ഉണ്ടാകാറുണ്ട്.
തടിയും വേരും ഔഷധയോഗ്യമാണ്.
ശരീരത്തിനു തണുപ്പും കുളിർമയും ഉന്മേഷവും നൽകുന്നു.
രക്തം ശുദ്ധീകരിക്കുന്നു.
ചന്ദനാദി ഗുളികയിലെ ഒരു ചേരുവയാണ്.
ദിവസം രണ്ടു നേരം വീതം ഒരാഴ്ച, വെള്ളചന്ദനം അരച്ചു പാലിൽ കലക്കി കഴിച്ചാൽ മൂത്രത്തിൽ രക്തം കാണുന്നതിനും മൂത്രചുടിച്ചിലിനും മൂത്രം തുള്ളിയായി പോകുന്നതിനും മൂത്രത്തിൽ പഴുപ്പിനും നല്ലതാണ്.
ചന്ദനത്തെ ബാധിക്കുന്ന രോഗങ്ങൾ
ചന്ദനത്തെ പ്രധാനമായും ബാധിക്കുന്ന രോഗമാണ് സ്പൈക്ക് .
കർണ്ണാടകയിലും തമിഴ്നാട്ടിലുമുള്ള മരങ്ങളേയാണ് ഇവ അധികവും ബാധിക്കുന്നത്.
ഈ രോഗത്തെ പ്രതിരോധിക്കാൻ ഫലപ്രദമായ മരുന്നുകൾ കണ്ടെത്തിയിട്ടില്ല.
അപ്പൊർവ്വമായി മാത്രം മറ്റു മരങ്ങളേയും ഇവ ബാധിക്കാറുണ്ട്.
ഇല മഞ്ഞ നിറത്തിലാകുകയും സാവധാനം ചില്ലകളും ഇലകളും മുരടിക്കുകയും ചെയ്യുന്നു.
രോഗം ബാധിച്ച മരം പൂർണ്ണമായി നശിപ്പിക്കുക മാത്രമാണ് പ്രതിവിധി.
ചന്ദനത്തൈലത്തിന്റെ സുഗന്ധം പ്രാചീനകാലം മുതലേ പ്രസിദ്ധമാണു.
വിദേശികളെ ഭാരത്തിലേക്കാകർഷിച്ച ഘടകങ്ങളിലൊന്ന് ചന്ദനമാണു.
ഫാക്ടറികളിൽ നീരാവി ഉപയോഗിച്ച് സ്വേദനം നടത്തിയാണു ചന്ദനത്തൈലം വേർതിരിക്കുന്നത്.
റെസിൻ , ഐസോമെറുകൾ , ആൽക്കഹോൾ എന്നിവ ചന്ദനത്തൈലത്തിൽ അടങ്ങിയിരിക്കുന്നു.
ലോകവിപണിയിൽ ചന്ദനത്തൈലത്തിന്റെ കുത്തക നൂറ്റാണ്ടുകളായി ഇന്ത്യയുടെ കൈവശമാണ്.
വില്പനയ്ക്കുള്ള ചന്ദനമരത്തിന്റെ വിവിധ തരങ്ങൾ തരങ്ങൾ വ്യവഹാര നാമം പ്രത്യേകതകൾ I വിലായത് ബുദ്ധ്( Vilayat Budh) ഒരു മീറ്ററോളം നീളമുള്ള, കേടുപാടുകൾ ഇല്ലാത്ത മുന്തിയ ഇനം തടി.
II ചിന്നബുദ്ധ്( Chinna Budh) ഒന്നാം നമ്പറിന്റെ തൊട്ടു താഴെയുള്ളത്.
III പൻ ജം (Panjam) ചെറിയ കുഴപ്പങ്ങളുള്ള ഭാഗങ്ങൾ ഉൾപെട്ടത്.
IV ഗോട്ട്ല (Ghotla) ഒരു മീറ്ററിൽ താഴെയുള്ള നല്ല തടികൾ.
V ഗാട്ട് ബദ്ല (Ghat Bhudh) നാലാം നമ്പറിന്റെ തൊട്ടു താഴെയുള്ളത്.
VI ബേഗർദാദ്( Begardad) ഗോട്ട്ല, ഗാട്ട് ബദ്ല തുടങ്ങിയവയിലെ കേടുള്ള ഇനം.
വേരുകളിലും, അറക്കപ്പൊടിയിലും വരെ വിവിധ  ഇനങ്ങൾ വേറെയും ലഭ്യമാണു.
കേരളത്തിൽ ചന്ദനലേലം നടക്കുന്നത് മറയൂർ സർക്കാർ ചന്ദനം ഡിപ്പോയിലാണു.
പുറത്തേക്കുള്ള കണ്ണികൾ ചന്ദനം Archived 2010-12-06 at the Wayback Machine .
ചന്ദനക്കാവ് നേർച്ചപള്ളി ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
ചന്തനക്കാവ് നേർച്ചപള്ളി സ്ഥിതിചെയ്യുന്നത് ചന്ദനക്കാവിലാണ്.
നാനാജാതി ജനങ്ങൾനേർച്ചകളും മറ്റും നടത്താനായി ഇവിടെ എത്താറുണ്ട്.
കുളത്തുപുഴ മുസ്ലീം ജമാ-അത്തിന്റെ നിയന്ത്രണത്തിലുള്ളതാണ് ഈ നേർച്ചപള്ളി .
കുളത്തുപുഴ ശാസ്താക്ഷേത്രത്തിൽ വിഷുവിനെത്തുന്ന ഭക്തരിൽ ഭൂരിഭാഗവും ചന്ദനക്കാവ് പള്ളിയിൽ നേർച്ചകൾ നടത്തുക പതിവാണ്.
പതിവായി പള്ളിയും പരിസരവും വർണാഭമായി അലങ്കരിക്കുകയും ചെയ്യും .
കൂടാതെ ശാസ്താക്ഷേത്രദർശനത്തിനെത്തുന്ന ഭക്തർക്ക് വിശ്രമിക്കാനും ഇവിടെ സൗകര്യമുണ്ട്.
മകരമാസത്തിലെ പള്ളിയിലെ ആണ്ട്നേർച്ച പോലെതന്നെ മേടവിഷുവും ഇവിടെ പ്രധാനമായും.
ചന്ദ കൊച്ചാർ
ഐ.സി.ഐ.സി.ഐ ബാങ്ക് എംഡിയും സിഇഒയുമായിരുന്നു ചന്ദ കൊച്ചാർ .
1961 നവംബർ 17 ന് രാജസ്ഥാനിലെ ജോധ്പൂരിൽ ജനിച്ചു.
ജെയ്പൂരിലെ സെന്റ് എയ്ഞ്ജല സോഫിയ സ്കൂളിൽ നിന്നും പ്രാഥമിക വിദ്യാഭ്യാസം.
മുംബൈ ജെയ്ഹിന്ദ് കോളേജിൽ നിന്നും ബിരുദം കരസ്ഥമാക്കിയ ശേഷം കോസ്റ്റ് അക്കൗണ്ടൻസിയും മാനേജ്മെന്റ് പഠനത്തിൽ ബിരുദാനന്തര ബിരുദവും സ്വർണമെഡലോടെ കരസ്ഥമാക്കി.
1984-ൽ ഐസിഐസിഐ ലിമിറ്റഡിൽ മാനേജ്മെന്റ് ട്രെയ്നിയായി ഔദ്യോഗിക ജീവിതം ആരംഭിച്ചു.
ആദ്യ വർഷങ്ങളിൽ ടെക്സ്റ്റൈൽ, പേപ്പർ, സിമന്റ് മേഖലകളിലെ പ്രോജൿറ്റ് അപ്പ്രൈസൽ ആണ് കൈകാര്യം ചെയ്തിരുന്നത്.
1993-ൽ ഐസിഐസിഐ കമേർഷ്യൽ ബാങ്കിങ് തുടങ്ങുന്നതുവരെ ഐസിഐസിഐ ലിമിറ്റഡിൽ പ്രവർത്തിച്ചു.
1993-2006
1993-ൽ ഐസിഐസിഐ ബാങ്ക് സ്ഥാപിക്കുന്നതിനുള്ള കോർ ടീമിലേക്ക് കെ വി കാമത്തിനൊപ്പം പ്രവേശിച്ചു.
1994-ൽ അസിസ്റ്റന്റ് ജനറൽ മാനേജരായും 1996-ൽ ഡെപ്യുട്ടി ജനറൽ മാനേജരായും ഉദ്യോഗക്കയറ്റം ലഭിച്ചു.
2000-ൽ ഐസിഐസിഐ ബാങ്ക് റീട്ടെയിൽ ബാങ്കിങ്ങിലേക്ക് പ്രവേശിച്ചത് സീനിയർ ജനറൽ മാനേജരായ ചന്ദയുടെ നേത്രുത്വത്തിലണ്.
2001-ൽ ഐസിഐസിഐ ബാങ്കിന്റെ എക്സിക്യുട്ടീവ് ഡയറക്റ്ററായി ചുമതലയേറ്റു.
5 വർഷം കൊണ്ട് 5 ലക്ഷം പുതിയ ഇടപാടുകാരുമായി ഐസിഐസിഐ ബാങ്ക് ഇൻഡ്യയിലെ ഏറ്റവും വലിയ റീട്ടയിൽ ഫൈനാൻസ്യർ ആയി.
പേർസണൽ, ഹൗസിങ്, വാഹന ഉൾപ്പെടെ സർവ്വ വായ്പ്പകളിലും ബാങ്ക് മുന്നിലെത്തി.
2006 മുതൽ
2006-ൽ ഐസിഐസിഐ ബാങ്കിന്റെ ഡപ്യൂട്ടി മാനേജിങ് ഡയറക്റ്ററായി നിയമിതയായി.
ഒക്റ്റോബർ 2007 മുതൽ ഏപ്രിൽ 2009 വരെ ബാങ്കിന്റെ ചീഫ് ഫിനാൻഷ്യൽ ഓഫീസർ, ജോയിന്റ് മാനേജിങ് ഡയറക്റ്റർ, ഔദ്യോഗിക വക്താവ് എന്നീ നിലകളിൽ പ്രവർത്തിച്ചു.
മറ്റ് വിവിധ ഐസിഐസിഐ ഗ്രൂപ്പ് കംബനികളുടെ ഡയറക്റ്ററായും ചുമതല വഹിച്ചിരുന്നു.
2009 മെയ് മുതൽ കെ വി കാമത്തിന്റെ പിൻഗാമിയായി ചീഫ് എക്സിക്യൂട്ടീവ് ഓഫീസറും മാനേജിങ് ഡയറക്റ്ററുമായി പ്രവർത്തിക്കുന്നു.
ചന്ദ കൊച്ചാറിന്റെ നേതൃത്വത്തിൽ ഐസിഐസിഐ ബാങ്ക് 2001, 2003, 2004, 2005 വർഷങ്ങളിൽ "ബെസ്റ്റ് റീട്ടയിൽ ബാങ്ക്" അവാർഡ് കരസ്ഥമാക്കി.
2016ൽ വീഡിയോകോൺ ഗ്രൂപ്പിന്റെ ഒരു ഓഹരിയുടമ ആ സ്ഥാപനവുമായുള്ള ബാങ്കിന്റെ വായ്പാ ഇടപാടിൽ ചന്ദാ കൊച്ചാർ അവിഹിതമായി ഇടപെട്ടെന്നു് ആരോപണമുന്നയിച്ചു.
ഇതേത്തുടർന്നു് ഐസിഐസിഐ ബാങ്ക് അതിന്റെ വ്യാപാരപ്രക്രിയകൾ പുനഃപരിശോധിച്ചു.
അനന്തരഫലമായി 2018 ഒക്ടോബർ 4-നു് ചന്ദാ കൊച്ചാർ ഐ.സി.ഐ.സി.ഐ ബാങ്കിന്റെ മാനേജിങ്ങ് ഡയറൿടർ, സി.ഇ.
ഓ. സ്ഥാനങ്ങൾ ഒഴിഞ്ഞു.
പ്രമുഖ ബിസിനസ് മാസികയായ 'ഫോർച്യുൺ' 2013-ൽ ലോകത്തെ ശക്തരായ ബിസിനസ് വനിതകളുടെ പേര് പ്രസിദ്ധപ്പെടുത്തിയപ്പോൾ അതിൽ ഉൾപ്പെട്ട രണ്ട് ഇന്ത്യക്കാരിൽ ഒരാൾ ചന്ദാ കൊച്ചാർ ആയിരുന്നു.
2005 മുതൽ തുടർച്ചയായി ഈ ലിസ്റ്റിൽ ഇടം പിടിക്കുന്ന ഇന്ത്യക്കാരിയണ് ഇവർ.
2011-ൽ ഇന്ത്യയിലെ ഏറ്റവും വലിയ മൂന്നാമത്തെ സിവിലിയൻ ബഹുമതിയായ പദ്മഭൂഷൺ നൽകി ആദരിക്കപ്പെട്ടു.
മനോരമ ഓൺലൈൻ( http://www.manoramaonline.com/advt/Women/Womens_Day_2011/chanda_kochhar.htm Archived 2014-03-25 at the Wayback Machine .
ചന്ദനക്കാവ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കേരളസംസ്ഥാനത്തിലെ കൊല്ലം ജില്ലയിൽ കുളത്തൂപ്പുഴ ഗ്രാമപഞ്ചായത്തിലുള്ള ഒരു ഗ്രാമമാണ് ചന്ദനക്കാവ് .
അഞ്ചലിൽ നിന്ന് 19 കിലോമീറ്റർ അകലെയാണ്  സ്ഥിതിചെയ്യുന്നത്.
ആരാധനാലയങ്ങൾ ചന്ദനക്കാവ് നേർച്ചപ്പള്ളി റോഡുകൾ അഞ്ചൽ കുളത്തൂപ്പുഴ റോഡ് അവലംബങ്ങൾ
ജെ.ഡി.ടി. ഇസ്‌ലാം ഇംഗ്ലീഷ് വിലാസം https://ml.wikipedia.org/wiki/JDT_Islam
ജെ.ഡി.ടി.ഇസ്‌ലാം അല്ലെങ്കിൽ ജം‌ഇയ്യത്തെ ദ‌അവത്ത് വ തബ്‌ലീഗെ ഇസ്‌ലാം (Jam’iyyat Da’wa wa Tablighul Islam) കോഴിക്കോട് നഗരത്തിലെ പ്രധാനപ്പെട്ട ഒരു സ്ഥാപനമാണ്.
നഗരത്തിൽ നിന്നും  5 കി.
മി.ദൂരത്തിൽ വെള്ളിമാട്കുന്നിലാണ്‌ ഇതിന്റെ ആസ്ഥാനം.
കേരളത്തിലെ ഏറ്റവും പഴക്കം ചെന്ന അനാഥയാലങ്ങളിൽ ഒന്നാണ്‌ ജെ.ഡി.ടി ഇസ്‌ലാമിന്റെ കീഴിലുള്ള ജെ.ഡി.റ്റി അനാഥാലയം.
കേരള സർക്കാരിന്റെയും സംസ്ഥാന സർക്കാരിന്റെയും അംഗീകാരമുള്ള സ്ഥാപനമാണിത്.
1921-ലെ മലബാർ കലാപത്തെ തുടർന്ന് നിരവധി മാപ്പിള കുട്ടികൾ അനാഥരായി.
ഈ കുട്ടികൾക്ക് അഭയവും വിദ്യാഭ്യാസവും നൽകുന്നതിനായി പ്രമുഖ സ്വതന്ത്രസമര സേനാനിയായിരുന്ന മുഹമ്മദ് അബ്ദുറഹ്‌മാൻ സാഹിബ് പഞ്ചാബിലെ ഒരു പ്രമുഖ ധനിക കുടുംബത്തിലെ കാരണവരും സ്വാതന്ത്ര്യസമര സേനാനിയും  ജം‌ഇയ്യത്തെ ദ‌അവത്ത് വ തബ്‌ലീഗെ ഇസ്‌ലാം (ജെ.ഡി.റ്റി ഇസ്‌ലാം) എന്ന സംഘടനയുടെ സ്ഥാപകനുമായ മൗലാന അബ്ദുൽ ഖാദിർ ഖസൂരിയുമായി ബന്ധപ്പെട്ടു.
അബ്ദുൽ ഖാദിർ ഖസൂരിയുടെ സഹായത്താൽ ആണ്‌ 1922 ൽ ജെ.ഡി.റ്റി ഇസ്‌ലാം പിറവി കൊള്ളുന്നത് .
പ്രധാനപ്പെട്ട സ്ഥാപനങ്ങൾ അനാഥാലയം ഇഖ്റഅ ആശുപത്രി.
ആർട്ട്സ് കോളേജ് പോളി ടെക്നിക്ക് നഴ്സിങ് കോളേജ് ഫാർമസി കോളേജ് IGNOU Study Center ഹയർ സെക്കണ്ടറി സ്കൂൾ JDT ISLAM VHSE അവലംബം പുറം കണ്ണി ജെ.ഡി.റ്റി ഇസ്‌ലാം ഇഖ്റ സ്കൂൾ വിക്കി സ്കൂളിൽ
ജെ.ജെ. ഗുഡ്‌വിൻ ഇംഗ്ലീഷ് വിലാസം https://ml.wikipedia.org/wiki/J.
J._Goodwin
1895 ൽ അമേരിയ്ക്കയിൽ വച്ച് സ്വാമി വിവേകാനന്ദന്റെ സെക്രട്ടറിയായി നിയമിയ്ക്കപ്പെട്ടയാളാണ് ജെ.ജെ. ഗുഡ്‌വിൻ (1870-1898).
വിവേകാനന്ദന്റെ ശിഷ്യനുമായിരുന്നു ഇദ്ദേഹം.
സ്വാമി വിവേകാനന്ദന്റെ പ്രഭാഷണങ്ങൾ അധികവും ശേഖരിച്ച്  രേഖപ്പെടുത്തിവച്ചത് ഗുഡ്‌വിനാണ് .
ഇദ്ദേഹത്തിന്റെ ശ്രമമില്ലായിരുന്നെങ്കിൽ ഒരു പക്ഷേ വിവേകാനന്ദനനെ ലോകമറിയപ്പെടാതെപോകുമായിരുന്നു അമേരിയ്ക്കയിലേയ്ക്കും,യൂറോപ്പിലേയ്ക്കും ഉള്ള യാത്രകളിൽ അദ്ദേഹം സ്വാമി വിവേകാനന്ദനെ അനുഗമിച്ചിരുന്നു.
അവലംബം ഗ്രന്ഥസൂചി പുറത്തേയ്ക്കുള്ള കണ്ണികൾ J J Goodwin Archived 2013-05-20 at the Wayback Machine .
The Swami and the people he knew Archived 2012-02-19 at the Wayback Machine .
ജെ.ഡി. തോട്ടാൻ ഇംഗ്ലീഷ് വിലാസം https://ml.wikipedia.org/wiki/J.
D._Thottan ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
മലയാളചലച്ചിത്ര സംവിധായകനും നിർമ്മാതാവുമാണ് ജെ.ഡി. തോട്ടാൻ .
ദേവസ്യ - റോസ് ദമ്പതിമാരുടെ മകനായി 1922 ഫെബ്രുവരി 23ന് തൃശൂർ ജില്ലയിലെ ഇരിഞ്ഞാലക്കുടയിൽ ജനിച്ചു .
1946ൽ മൈസൂറിലുള്ള നവജ്യോതി സ്റ്റുഡിയോയിൽ ചേർന്നു പരിശീലനം നേടി.
ചതുരംഗം , സ്ത്രീഹൃദയം , കല്യാണഫോട്ടോ , സർപ്പക്കാട് , അനാഥ , വിവാഹം സ്വർഗ്ഗത്തിൽ തുടങ്ങിയ ചിത്രങ്ങൾ സംവിധാനം ചെയ്തു.
കൂടാതെ ചതുരംഗം , സ്ത്രീഹൃദയം തുടങ്ങി പല ചിത്രങ്ങളുടെയും നിർമ്മാണത്തിൽ പങ്കാളിയായിരുന്നു.
സാറാക്കുട്ടിയാണു ഭാര്യ.
1997 സെപ്റ്റംബർ 23ന് ജെ.ഡി. തോട്ടാൻ അന്തരിച്ചു.
ചലച്ചിത്രപ്രവർത്തനം
1946ൽ സിനിമാരംഗത്തു പ്രവേശിച്ച ജെ.ഡി. തോട്ടാൻ അഞ്ച് ദശകക്കാലം ഈ രംഗത്തു പ്രവർത്തിച്ച സംവിധായകനാണ്.
ഒരു വർഷം മൂന്നോ നാലോ ചിത്രങ്ങൾ ഇറങ്ങുന്ന കാലഘട്ടം മുതൽ നൂറ്റി ഇരുപത്തേഴ് ചിത്രങ്ങൾ ഇറങ്ങുന്ന കാലഘട്ടം വരെ സിനിമാരംഗത്തു നിലയുറപ്പിച്ച അപൂർവം ചിലരിലൊരാളാണ് തോട്ടാൻ.
1946ൽ മൈസൂറിലെ നവജ്യോതി ഫിലിം കമ്പനിയിൽ നിന്നാണ് ഇദ്ദേഹത്തിന്റെ സിനിമാജീവിതം ആരംഭിക്കുന്നത്.
തമിഴ് , തെലുഗു , കന്നഡ തുടങ്ങിയ ഭാഷാചിത്രങ്ങളിൽ സഹസംവിധായകനായി പ്രവർത്തിച്ചു.
1950ൽ മദിരാശിയിലെത്തിയ ഇദ്ദേഹം വീണ്ടും രണ്ടരവർഷക്കാലം പല കമ്പനികളിലായി വിവിധ ഭാഷാചിത്രങ്ങളിൽ സഹസംവിധായകനായി.
അങ്ങനെ സിനിമയെപ്പറ്റി കൂടുതൽ പഠിക്കാനും മനസ്സിലാക്കാനും കഴിഞ്ഞു.
1952ൽ അസോസിയേറ്റഡ് ഫിലിംസിൽ ചേർന്ന തോട്ടാൻ ആശാദീപം , സ്നേഹസീമ തുടങ്ങിയ ചിത്രങ്ങൾക്കുവേണ്ടി ജി.ആർ. റാവുവിന്റെയും എസ്.എസ്. രാജന്റെയും സഹസംവിധായകനായി പ്രവർത്തിച്ചു.
1956ൽ സ്വന്തം ഭാഷയിൽ തിരിച്ചെത്തി, ചിറയിൻകീഴ് ഖദീജാ പ്രൊഡക്ഷൻസിന്റെ കൂടപ്പിറപ്പ് സംവിധാനം ചെയ്തു.
ഇദ്ദേഹത്തിന്റെ പ്രഥമ സംഭാവനയായ കൂടപ്പിറപ്പ് അന്നത്തെ ഒരു പരീക്ഷണ ചിത്രമായിരുന്നു.
മറ്റു പ്രവർത്തകരും ഏറിയ പങ്കും പുതുമുഖങ്ങളായിരുന്നു.
1956ൽ അഞ്ചു മലയാളചിത്രങ്ങളായിരുന്നു കേരളത്തിൽ റിലീസ് ചെയ്തത്.
അതിലൊന്നായിരുന്നു ‘കൂടപ്പിറപ്പ്’.
(‘ അവരുണരുന്നു ’, ‘ ആത്മാർപ്പണം ’, ‘ മന്ത്രവാദി ’, ‘ രാരിച്ചൻ എന്ന പൗരൻ ’ എന്നിവയായിരുന്നു മറ്റു ചിത്രങ്ങൾ.
തോട്ടാന്റെ  കന്നിച്ചിത്രമായ കൂടപ്പിറപ്പ് ബോക്സോഫിസ് തകർത്തുമുന്നേറി.
പുതുമുഖങ്ങളെ കണ്ടെത്തുന്നതിലുള്ള വൈഭവം പിൽക്കാലത്തും തോട്ടാൻ പ്രദർശിപ്പിച്ചിട്ടുണ്ട്.
പ്രദർശനവിജയം നേടിയതിനോടൊപ്പം ഇദ്ദേഹത്തിന്റെ പ്രഥമചിത്രം പുരസ്കാരങ്ങളും നേടുകയുണ്ടായി.
തോട്ടാൻ സംവിധാനം നിർവഹിച്ച സാമൂഹ്യപ്രസക്തിയുള്ള രണ്ടാമത്തെ ചിത്രമായ ചതുരംഗം ജനശ്രദ്ധ ആകർഷിക്കുകയും റീജിയണൽ മെറിറ്റ് സർട്ടിഫിക്കറ്റ് നേടുകയും ചെയ്തു.
സ്ത്രീഹൃദയവും ചതുരംഗവും പുറത്തുവന്നതോടെ സിനിമാരംഗത്ത് നല്ലൊരു സംവിധായകനെന്ന പദവി തോട്ടാന് നേടാൻ കഴിഞ്ഞു.
സംവിധായകനും നിർമാതാവുമായ പി.സുബ്രഹ്മണ്യത്തിനോടൊപ്പം കുറച്ചുകാലം മെരിലാൻഡ് സ്റ്റുഡിയോയിൽ പ്രവർത്തിച്ചു.
1963ൽ പ്രശസ്ത നടൻ രാജ്കുമാറിനെ നായകനാക്കി കന്യാരത്നം എന്ന കന്നഡ ചിത്രം സംവിധാനം ചെയ്തു.
രാജ്കുമാർ ആദ്യമായി സാമൂഹ്യ പ്രസക്തിയുള്ള ഒരു കഥാചിത്രത്തിൽ പ്രത്യക്ഷപ്പെടുന്നത് കന്യാരത്നത്തിലാണ്.
കർണ്ണാടകത്തിൽ നൂറുദിവസത്തിലധികം തിയേറ്ററുകൾ നിറഞ്ഞോടിയ ഒരു ചിത്രമായിരുന്നു അത്.
തുടർന്ന് കല്യാണഫോട്ടോ, സർപ്പക്കാട്, അനാഥ, വിവാഹം സ്വർഗത്തിൽ, വിവാഹസമ്മാനം, ഓമന, ചെക്ക്പോസ്റ്റ് തുടങ്ങിയ ചിത്രങ്ങളും സംവിധാനം ചെയ്തു.
ആകെ പതിനേഴ് ചിത്രങ്ങളാണ് തോട്ടാൻ സംവിധാനം ചെയ്തിട്ടുള്ളത്.
പ്രമേയപരമായി ഏറെ സവിശേഷത പുലർത്തിയ, എം.ടി. വാസുദേവൻ നായർ തിരക്കഥയും സംഭാഷണവും എഴുതിയ അതിർത്തികളാണ് ഇദ്ദേഹം നിർമ്മാണവും സംവിധാനവും നിർവഹിച്ച അവസാന ചിത്രം.
സംവിധാനം ചെയ്ത ചിത്രങ്ങൾ ചിത്രം വർഷം നിർമ്മാതാവ് കൂടപ്പിറപ്പ് 1956 റഷീദ് ചതുരംഗം 1959 ഡാ.
ജോഷ്വ സ്ത്രീഹൃദയം 1960 ടി ആൻഡ് ടി പ്രൊഡക്ഷൻ കല്യാണഫോട്ടോ 1964 ടി.ഇ.
വസുദേവൻ സർപ്പക്കാട് 1965 പി.കെ. സത്യപാൽ വിവാഹം സ്വർഗ്ഗത്തിൽ 1970 പി.എ. മുഹമ്മദ് കാസ്സിം അനാഥ 1970 പി.ഐ.എം. കാസിം കരിനിഴൽ 1971 കോവൈ രാമസ്വാമി ഗംഗാസംഗമം 1971 പോൾ കല്ലുങ്കൽ വിവാഹസമ്മാനം 1971 അന്ന അരുണ ഓമന 1972 ജെ.ഡി. തോട്ടാൻ ചെക്ക് പോസ്റ്റ് 1974 ജെ.ഡി. തോട്ടാൻ നുരയും പതയും 1977 ജെ.ഡി. തോട്ടാൻ അതിർത്തികൾ 1988 എം.റ്റി.
പി. പ്രൊഡക്ഷൻ അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡേറ്റാബേസിൽ നിന്ന് ജെ.ഡി. തോട്ടാൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ജെ.ഡി. (1922 - 97) തോട്ടാൻ, ജെ.ഡി. (1922 - 97) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
സർവ്വവിജ്ഞാനകോശം - ജെ.ഡി. തോട്ടാൻ
ജെ.ഡി. ബർണൽ ഇംഗ്ലീഷ് വിലാസം https://ml.wikipedia.org/wiki/John_Desmond_Bernal
പ്രസിദ്ധനായ ഒരു ശാസ്ത്രജ്ഞനും ഗ്രന്ഥകർത്താവുമാണു് ജെ. ഡി. ബർണൽ .
റോയൽ സൊസൈറ്റി അംഗമായിരുന്നു.
ഇന്ത്യയിലെ ജനകീയശാസ്ത്ര പ്രസ്ഥാനങ്ങളുടെ പ്രത്യശാസ്ത്രവികാസത്തേയും, അതിലെ പ്രവർത്തകരുടെ ജീവിതവീക്ഷണത്തെ രൂപപ്പെടുത്തുന്നതിലും ബർണലിന്റെ ആശയങ്ങൾ ഗണ്യമായ സ്വാധീനം ചെലുത്തിയിട്ടുണ്ടു് ജീവചരിത്രം
1901-ൽ അയർലണ്ടിലാണു് ജനിച്ചതു്.
1937-ൽ റോയൽ സൊസൈറ്റി ഫെലോ ആയി തിരഞ്ഞെടുക്കപ്പെട്ടു.
അതേ വർഷം തന്നെ ലണ്ടൻ സർവ്വകലാശാലയിലെ ബെർബുക് കോളേജിൽ ഭൌതികശാസ്ത്രവിഭാഗം തലവനായി നിയമിതനായി.
രണ്ടാം ലോകമഹായുദ്ധകാലത്തു് സഖ്യകക്ഷികളുടെ ഏകോപിത പ്രവർത്തനത്തിന്റെ സൈനികമേധാവിയുടെ ശാസ്ത്രോപദേഷ്ടാവായി നിയമിതനായി.
15 സെപ്തംബർ 1971-നു് ലണ്ടനിൽ വെച്ചു് അന്തരിച്ചു
ശാസ്ത്രചരിത്രത്തിലും, അതിന്റെ സാമൂഹികപ്രാധാന്യത്തിലും അദ്ദേഹം ഏറെ ശ്രദ്ധപതിപ്പിച്ചു.
1953-ലെനിൻ സമാധാനസമ്മാനം ലഭിച്ചു.
ശാസ്ത്ര ജീവനം
ബിരുദം നേടിയശേഷം, ബെർണാൽ ലണ്ടനിലെ റോയൽ ഇൻസ്റ്റിട്യൂട്ടിലെ ഡേവി ഫാരഡേ ലബോറട്ടറിയിൽ സർ വില്ല്യം ബ്രാഗ്ഗിന്റെ കീഴിൽ ഗവേഷണം തുടങ്ങി.
1924ൽ അദ്ദേഹം ഗ്രഫൈറ്റിന്റെ ഘടന കണ്ടെത്തി.
അതിനോടൊപ്പം തന്നെ ഓടിന്റെ( bronze-ഒരു ലോഹക്കൂട്ട്)ക്രിസ്റ്റൽ ഘടനയെപ്പറ്റിയും പഠിച്ചു.
പരീക്ഷണത്വരയ്ക്കൊപ്പം വിശകലനത്മക കഴിവും അദ്ദേഹത്തിന്റെ ശക്തിയായിരുന്നു.
കൂടാതെ ക്രിസ്റ്റൽ കണ്ടെത്താനുള്ള ഗണിതശാസ്ത്രപരമായതും പ്രായോഗികവുമായ അദ്ദേഹത്തിന്റെ രീതി പരക്കെ അംഗീകരിക്കപ്പെട്ടു.
ഇക്കാര്യത്തിനായി അദ്ദേഹം എക്സ്-റേ സ്പെക്ട്രോ- ഗോണിയോമീറ്റർ കണ്ടുപിടിച്ചിരുന്നു.
1924ൽ അദ്ദേഹത്തെ കേംബ്രിജ് യൂനിവേഴ്സിറ്റിയിലെ ഘടനാാക്രിസ്റ്റലോഗ്രഫി(Structural Crystallography)യിൽ ഒന്നാം ലക്ചറർ ആയി നിയമിക്കപ്പെട്ടു.
1934ൽ കാവൻഡിഷ് ലാനൊറട്ടറിയുടെ അസ്സിസ്സ്റ്റന്റ് ഡയറക്ടറായി.
ഇവിടെ അദ്ദേഹം ക്രിസ്റ്റലോഗ്രഫിയിലുള്ള അറിവു ജൈവതന്മാത്രകളിൽ പ്രയോഗിച്ചു.
ഓയിസ്റ്റ്രിനിൽ തുടങ്ങി കൊളെസ്റ്റീറോൾ (1929)തുടങ്ങിയ തന്മാത്രകളിൽ തന്റെ പരീക്ഷണം തുടർന്നു.
സ്റ്റീറോൾ രസതന്ത്രജ്ഞരുടെ ചിന്താഗതിയിൽ അദ്ദേഹത്തിന്റെ പരീക്ഷണങ്ങൾ സമൂലമറ്റമുണ്ടാക്കി.
വിറ്റാമിൻ ബി1(vitamin B1, പെപ്സിൻ(pepsin (1934), വിറ്റാമിൻ ഡി2 (vitamin D2 (1935)  സ്റ്റീറോളുകൾ (sterols (1936)റ്റുബാക്കോ മൊസൈക്കു വൈറസ്(  tobacco mosaic virus (1937)
1933ൽ ദ്രാവകജലത്തിന്റെ ഘടനയേപ്പറ്റിയും അതിന്റെ ബൂമെറാങ്ങ് രൂപത്തിലുള്ള തന്മാത്രയെപ്പറ്റിയും അദ്ദേഹം പഠിച്ചു.
1934ൽ അദ്ദേഹത്തിന്റെ ഗവേഷണ ഗ്രൂപ്പ് മാംസ്യത്തിന്റെ ക്രിസ്റ്റലുകളുടെ ( hydrated protein crystals)ചിത്രം പകർത്തി.
ജീവലോകത്തിലെ മാംസ്യക്രിസ്റ്റലുകളുടെ ആദ്യ എക്സ്-റേ ഫോട്ടോഗ്രാഫിൿ ചിത്രങ്ങളിലൊന്നായിരുന്നു അതു.
1937ൽ ബെർണാൽ റോയൽ സൊസൈറ്റി ഫെലോ ആയി തെരഞ്ഞെടുക്കപ്പെട്ടു.
രണ്ടാം ലോകമഹായുദ്ധത്തിനു ശേഷം അദ്ദേഹം ബിർക്ക് ബെക്ക്സ് ബയോമോളിക്യുലാർ ലാബ്രട്ടോറി സ്ഥാപിച്ചു.
ഇവിടെ റൈബോന്യൂക്ലിയേസിനെപ്പറ്റിയും അതുവഴി വൈറസ് ഗവേഷണത്തിനു അടിത്തറയിടുകയും ചെയ്തു(1957).
ബർണലിന്റെ 1947ലെ ഗൂത്രി പ്രഭാഷണത്തിൽ( Guthrie lecture) ജീവന്റെ അടിസ്ഥാനം മാംസ്യങ്ങൾ( proteins)ആണെന്ന് പറഞ്ഞിരുന്നു.
1960കളിൽ ഉൽക്കകളെ അപഗ്രഥിച്ച് അവയിൽ സങ്കീർണ്ണമായ തന്മാത്രകളുണ്ടോ എന്നു കണ്ടെത്താൻ ശ്രമിക്കുകയും അങ്ങനെ ജീവോത്ഭവത്തെപ്പറ്റി വീണ്ടും ചർച്ചകൾക്കു വഴിവയ്ക്കുകയും ചെയ്തു.
യുദ്ധ ജോലി
1930കലിൽ ബെർനാൽ സമാധാനത്തിനായി വാദിച്ചിരുന്നു.
പക്ഷെ, സ്പാനിഷ് ആഭ്യന്തര യുദ്ധം ആ അഭിപ്രായം മാറ്റി.
1939ൽ ലോകമഹായുദ്ധത്തിന്റെ പൊട്ടിപ്പുറപ്പെടലിനുശേഷം അദ്ദേഹം യുദ്ധവുമായി ബന്ധപ്പെട്ട ആഭ്യന്തര സുരക്ഷാമത്രാലയത്തിൽ ചേർന്നു.
മനുഷ്യരിലും മൃഗങ്ങളിലും ശത്രുക്കളുടെ ബോംബിടൽ എന്തൊക്കെ ഫലങ്ങളുണ്ടക്കുന്നുവെന്ന് സൊല്ലി സുക്കെർമാനുമായി ചേർന്ന് ഗവേഷണം നടത്തി.
1942ൽ ലോർഡ് ല്യൂയിസ് മൗണ്ട്ബാറ്റന്റെ ശാസ്ത്ര ഉപദേശകരായി രണ്ടുപേരും നിയമിതരായി.
പിന്നീട് സുക്കെർമാൻ മധ്യപൂർവ ദേശത്തേക്കു യുദ്ധസമയം പോവുകയും സൈനികശാസ്ത്രജ്ഞനായി അദ്ദേഹം പിന്നീട് അറിയപ്പെടുകയും ചെയ്തു.
1929 ലെ അദ്ദേഹത്തിന്റെ ലോകം, മാംസവും പിശാചും എന്ന പുസ്തകത്തെപ്പറ്റി പ്രശസ്ത ശാസ്ത്രനോവലിസ്റ്റ് ആയ ആർതർ.
സി. ക്ലാർക്ക് പറഞ്ഞത് "ശാസ്ത്രീയഭാവിപ്രവചനത്തിൽ എന്നത്തേതിലും ഗംഭീരമായ ശ്രമം" എന്നാണ്.
ശാസ്ത്രത്തിന്റെ സാമൂഹികധർമ്മം(1939) എന്ന ഗ്രന്ഥത്തിൽ, ബർണാൽ ശാസ്ത്രം ഒരു വ്യക്തിപരമായ അമൂർത്തവിജ്ഞാനത്തിന്റെ മാത്രം ഉദ്യമമല്ല ഗവേഷണത്തിനും വികസനത്തിനുമുള്ള സഹായം കൂട്ടണം എന്ന് അഭിപ്രായപ്പെട്ടിരിക്കുന്നു.
ശാസ്ത്രം ചരിത്രത്തിൽ(1954) എന്ന 4 വാല്യമുള്ള ഗ്രന്ഥം സമൂഹവും ശാസ്ത്രവും തമ്മിലുള്ള പരസ്പര്യത്തെപ്പറ്റി വിവരിക്കുന്നു.
ജീവന്റെ ഉത്ഭവം(1967) എന്ന ഗ്രന്ഥത്തിൽ ഒപ്പാരിൻ ഹാൽഡേൻ തുടങ്ങിയ ശാസ്ത്രജ്ഞരുടെ ആശയങ്ങൾ വിവരിക്കുന്നു.
കേംബ്രിജിൽ കാത്തലിക് വിശ്വാസിയായി എത്തിയ അദ്ദേഹം ഒരു രാത്രിമുഴുവൻ ഒരു സുഹൃത്തുമായി നടന്ന സംവാദ ഫലമായി ഒരു സോഷ്യലിസ്റ്റ് ആയി പരിവത്തിതനായി.
അദ്ദേഹം അതോടെ തന്റെ ശിഷ്ട ജീവിതത്തിൽ സോവിയറ്റ് യൂണിയന്റെ ആരാധകനായി മാറി എന്നത്രെ ഈ സംവാദം കാണാനിടയായ ഒരു ദൃക്സാക്ഷി പറഞ്ഞത്.
1923ൽ അദ്ദേഹം ബ്രിട്ടീഷ് കമ്മ്യൂണിസ്റ്റ് പാർട്ടിയിൽ ചേർന്നു.
1930കളിൽ ബ്ർണാൽ രാഷ്ട്രീയത്തിൽ ഒരു പ്രധാന ബുദ്ധിജീവിയായിരുന്നു.
1931ലെ ശാസ്ത്രത്തിന്റെ ചരിത്രം എന്ന സമ്മേളനത്തിൽ അദ്ദേഹം പങ്കെടുത്തു.
അവിടെ വച്ച്, നിക്കൊലായ് ബുഖാറിൻ ബോറിസ് ഹെസ്സെൻ എന്നിവരുമായി ചർച്ച നടത്തി.
രണ്ടാം ലോകമഹായുദ്ധത്തിനു ശേഷം, സമാധാനത്തിനായുള്ള ലോക കൗൺസിലിൽ പ്രവർത്തിച്ചു.
പാബ്ലോ പിക്കാസോയുമായും അദ്ദേഹം ബന്ധപ്പെട്ടിരുന്നു.
1953ൽ അദ്ദേഹത്തിനു സ്റ്റാലിൻ പ്രൈസ് സമ്മാനിക്കപ്പെട്ടു.
ബെർണാലിന് 2 കുട്ടികൾ ഉണ്ടായിരുന്നു.
(മൈക്ക്, എഗാൻ) അദ്ദേഹത്തിന്റെ ഭാര്യ: ആഗ്നസ് എയിലീൻ സ്പ്രാഗ്.
ഇതും കാണുക ബർണൽ ചാർട്ട്(പട്ടിക) ബർണൽ പ്രഭാഷണം പ്രധാനകൃതികൾ ലോകം, മാംസം, ചെകുത്താൻ (1929) ശാസ്ത്രത്തിന്റെ സാമൂഹികധർമ്മം (1939) അവശ്യകതയുടെ സ്വാതന്ത്ര്യം (1949) ജീവന്റെ ഭൌതികാടിസ്ഥാനം (1951) മാർക്സും ശാസ്ത്രവും (1952) ശാസ്ത്രവും വ്യവസായവും പത്തൊമ്പതാം നുറ്റാണ്ടിൽ (1953) ശാസ്ത്രം ചരിത്രത്തിൽ (1954) യുദ്ധമില്ലാത്ത ലോകം (1958) ജീവന്റെ ഉല്പത്തി (1967) അവലംബം
ജെ.പി. ഗിൽഫോർഡ് ഇംഗ്ലീഷ് വിലാസം https://ml.wikipedia.org/wiki/J.
_Guilford
അപഭ്രംശചിന്തയെയും , സംവ്രജനചിന്തയെയും തമ്മിൽ വേർതിരിച്ചു കാണുന്നതിനുള്ള ശ്രമങ്ങൾ  ആദ്യമായി നടത്തിയ വ്യക്തിയാണ് അമേരിക്കൻ മന:ശാസ്ത്രജ്ഞനായ ജെ.പി. ഗിൽഫോർഡ് (ജ: മാർച്ച് 7, 1897,  – മ: നവം: 26, 1987).
മനുഷ്യ ബുദ്ധിയെ അളക്കുന്നതിനുള്ള മാനകങ്ങൾ വികസിപ്പിച്ചെടുക്കുന്നതിലും ഗിൽഫോർഡ് വലുതായ പങ്കു വഹിച്ചിട്ടുണ്ട്.
ചില ഗ്രന്ഥങ്ങൾ Guilford, J.P. (1939) General psychology.
New York, NY: D. Van Nostrand Company, Inc. Guilford, J.P. (1950) Creativity, American Psychologist , Volume 5, Issue 9, 444–454.
Guilford, J.P. (1967).
The Nature of Human Intelligence .
Guilford, J.P. Hoepfner, R. (1971).
The Analysis of Intelligence .
Guilford, J.P. (1982).
Cognitive psychology's ambiguities: Some suggested remedies.
Psychological Review, 89, 48–59.
അവലംബം ↑ സർഗ്ഗാത്മകതയുടെ മന:ശാസ്ത്രം-പ്രഭാത് ബുക്ക് ഹൗസ്.
പേജ് 41 പുറം കണ്ണികൾ The structure of intellect Archived 2007-08-13 at the Wayback Machine .
ജെ.ജി. ബ്യൂട്ട്‌ലർ ഇംഗ്ലീഷ് വിലാസം https://ml.wikipedia.org/wiki/J.
_Beuttler
ഗ്രന്ഥകാരനും സി.എം.എസ് .
മിഷനറിയുമായിരുന്നു റവ.
ജെ.ജി. ബ്യൂട്ട്‌ലർ .
തൃശൂരിനടുത്തുള്ള കുന്നംകുളം കേന്ദ്രമാക്കിയായിരുന്നു 1860കളിലെ ഇദ്ദേഹത്തിന്റെ പ്രവർത്തനം.
1824-ൽ ജർമനിയിലെ വർട്ടെൻബർഗ്ഗിൽ ജനിച്ചു.
ചർച്ച് മിഷൻ സൊസൈറ്റിയുടെ ലണ്ടനിലെ ഐലിങ്ടണിലെ കോളേജിൽ പഠിച്ചു.
1850-ൽ കോട്ടയത്തെത്തി.
മലയാളഭാഷ വശമാക്കിയതിനുശേഷം കുന്നംകുളംകേന്ദ്രമാക്കി സി.എം.എസിന്റെ മിഷൻ പ്രവർത്തനം ആരംഭിച്ചു.
കുന്നംകുളത്തെ ആദ്യത്തെ ആംഗ്ലിക്കൻപള്ളിയുടെ നിർമ്മാണം ഇദ്ദേഹത്തിന്റെ മേൽനോട്ടത്തിൽ ആയിരുന്നു.
മലയാളംബൈബിൾ പരിഭാഷാകമ്മറ്റിയിൽ അംഗമായിരുന്നു.
പല ക്രൈസ്തവമതപ്രചാരണ/മതബോധന പുസ്തകങ്ങളും സെക്കുലർവിദ്യാഭ്യാസ പുസ്തകങ്ങളും രചിച്ചിട്ടുണ്ട്.
1862-ൽ ഇംഗ്ലണ്ടിലേക്ക് തിരിച്ചുപോയി.
1877ൽ അവിടെവെച്ചുതന്നെ അന്തരിച്ചു.
ഗ്രന്ഥങ്ങൾ മൃഗചരിതം അവലംബം 1860 – മൃഗചരിതം – റവ.
ജെ.ജി. ബ്യൂട്ട്‌ലർ, ഗ്രന്ഥപ്പുര, ഷിജു അലക്സ്
ജെ.ഡി. ചക്രവർത്തി
ജെ.ഡി. ചക്രവർത്തി അഥവാ അദ്ദേഹത്തിന്റെ യഥാർത്ഥ പേര് നാഗുലപതി ശ്രീനിവാസ ചക്രവർത്തി ഒരു ഇന്ത്യൻ ചലച്ചിത്ര നടൻ, തിരക്കഥാകൃത്ത്, സംവിധായകൻ, നിർമ്മാതാവ്, സംഗീതസംവിധായകൻ, ഗായകൻ എന്നീ നിലകളിൽ തെലുങ്ക് ചലച്ചിത്ര മേഖലയിൽ പ്രശസ്തനാണ്.
തെലുങ്ക് , തമിഴ് , മലയാളം , ഹിന്ദി , കന്നഡ ചലച്ചിത്രങ്ങളിൽ ഇദ്ദേഹം അഭിനയിച്ചിട്ടുണ്ട് .
രാം ഗോപാൽ വർമ്മ സംവിധാനം ചെയ്ത ആക്ഷൻ ബ്ലോക്ക്ബസ്റ്ററായ ശിവ എന്ന തെലുങ്ക് ചിത്രത്തിലൂടെയാണ് ചക്രവർത്തി തന്റെ സ്‌ക്രീനിൽ അരങ്ങേറ്റം കുറിച്ചത്, 13-ാമത് അന്താരാഷ്ട്ര ചലച്ചിത്രോത്സവത്തിൽ ഈ സിനിമ പ്രദർശിപ്പിച്ചു.
അതേ ചിത്രത്തിന്റെ റീമേക്കായ ശിവ (1990) എന്ന ചിത്രത്തിലൂടെ അദ്ദേഹം പിന്നീട് ബോളിവുഡിൽ അരങ്ങേറ്റം കുറിച്ചു.
1998-ലെ ഇൻറർനാഷണൽ ഫിലിം ഫെസ്റ്റിവൽ ഓഫ് ഇന്ത്യയിൽ ഇന്ത്യൻ പനോരമ വിഭാഗത്തിൽ പ്രീമിയർ ചെയ്ത ബ്ലോക്ക്ബസ്റ്റർ സത്യയിൽ അദ്ദേഹം അഭിനയിച്ചു, കൂടാതെ CNN-IBN-ന്റെ എക്കാലത്തെയും മികച്ച 100 ഇന്ത്യൻ ചിത്രങ്ങളുടെ പട്ടികയിൽ ഇടം നേടി .
ചിത്രത്തിലെ അഭിനയത്തിന് ചക്രവർത്തിക്ക് സ്‌ക്രീൻ അവാർഡ് പ്രത്യേക ജൂറി അവാർഡ് ലഭിച്ചിട്ടുണ്ട് .
പ്രധാനമായും തെലുങ്ക്, ഹിന്ദി, കുറച്ച് തമിഴ്, മലയാളം സിനിമകളിൽ വ്യത്യസ്ത വേഷങ്ങളിൽ എഴുപതിലധികം ഫീച്ചർ സിനിമകളിൽ ചക്രവർത്തി അഭിനയിച്ചിട്ടുണ്ട്.
നേതി സിദ്ധാർത്ഥ (1990), മണി (1993), മണി മണി (1995), വൺ ബൈ ടു (1993), ഗുലാബി (1996) തുടങ്ങിയ ബോക്‌സ് ഓഫീസ് ഹിറ്റുകളിലെ പ്രകടനത്തിലൂടെയാണ് അദ്ദേഹം അറിയപ്പെടുന്നത്, അതിനായി അദ്ദേഹത്തിന് സംസ്ഥാന നന്ദി പ്രത്യേക ജൂറി പുരസ്‌കാരം ലഭിച്ചു .
മൃഗം (1996), ബോംബെ പ്രിയുഡു (1996), അനഗനാഗ ഒക റോജു (1997), എഗിരെ പാവുരമ (1997), നേനു പ്രേമിസ്ത (1997), വി.വരപ്രസാദിന്റെ ഭാര്യ (1998), പ്രേമകു വേലയറ (1999), പാപേ നാ പ്രണം (200), ), കന്നത്തിൽ മുത്തമിട്ടാൽ (2002), പ്രേമക്കു സ്വാഗതം (2002), മധ്യനം ഹത്യ (2004), ദുബായ് സീനു (2007), ഹോമം (2008), സിദ്ധം (2009), ജോഷ് (2009), സർവം (2009), സമർ (2013) , അരിമ നമ്പി (2014), ഐസ്ക്രീം 2 (2014), ഭാസ്ക്കർ ദ റാസ്ക്കൽ (2016), ശിഖാമണി (2016) .
സുസ്മിത സെന്നിനൊപ്പം വാസ്തു ശാസ്ത്ര, ഭൂത് റിട്ടേൺസ്, മനീഷ കൊയ്രാളയ്‌ക്കൊപ്പം , ആഗ് തുടങ്ങിയ ഹിന്ദി ചിത്രങ്ങളിലും അദ്ദേഹം അഭിനയിച്ചു.
ദർവാസ ബന്ദ് രാഖോ എന്ന ചിത്രത്തിലൂടെയാണ് അദ്ദേഹം തന്റെ ചലച്ചിത്ര സംവിധാന രംഗത്ത് അരങ്ങേറ്റം കുറിച്ചത്, സിനിമയിലെ അദ്ദേഹത്തിന്റെ കഥയായ ദർന സറൂരി ഹേ ഫിലിം കോഴ്‌സിന്റെ ഭാഗമായി അമേരിക്കയിലെ ന്യൂയോർക്ക് ഇൻസ്റ്റിറ്റ്യൂട്ട് ഓഫ് ടെക്‌നോളജിയിൽ ആർക്കൈവ് ചെയ്തു .
തുടർന്ന് ദർന സറൂരി ഹേ , ഹോമം , സിദ്ധം എന്നീ ചിത്രങ്ങൾ സംവിധാനം ചെയ്തു .
കർണ്ണാടക ഗായകനായ റിട്ടയേർഡ് പ്രൊഫസർ ഡോ. കോവേല ശാന്ത ബ്രാഹ്മണന്റെ മകനാണ് ചക്രവർത്തി ജനിച്ചത്.
പിതാവ് സൂര്യനാരായണ റാവു നാഗുലപതി.
ഇന്ത്യയിലെ ഹൈദരാബാദിലാണ് അദ്ദേഹം ജനിച്ചത്.
സെന്റ് ജോർജ്ജ് ഗ്രാമർ സ്കൂളിൽ (ഹൈദരാബാദ്) സ്കൂൾ വിദ്യാഭ്യാസം പൂർത്തിയാക്കിയ അദ്ദേഹം ചൈതന്യ ഭാരതി ഇൻസ്റ്റിറ്റ്യൂട്ട് ഓഫ് ടെക്നോളജിയിൽ നിന്ന് ബി ഇ പൂർത്തിയാക്കി .
2016 ഓഗസ്റ്റ് 18 ന് ലഖ്‌നൗ ആസ്ഥാനമായുള്ള അനുകൃതി ഗോവിന്ദ് ശർമ്മയെ ഒരു സ്വകാര്യ ചടങ്ങിൽ അദ്ദേഹം വിവാഹം കഴിച്ചു .
1989-ൽ രാം ഗോപാൽ വർമ്മയുടെ ആദ്യ തെലുങ്ക് ചിത്രമായ ശിവ എന്ന ജെഡി എന്ന ചിത്രത്തിലൂടെ വിദ്യാർത്ഥി നേതാക്കളിലൊരാളായി അരങ്ങേറ്റം കുറിച്ചു, തന്റെ ഗുരുനാഥനായ രാം ഗോപാൽ വർമ്മയുടെ നിർമ്മാണത്തിന് കീഴിലുള്ള സിനിമകൾക്കായി തന്റെ മുഴുവൻ സമയവും നീക്കിവയ്ക്കുന്നതിന് മുമ്പ് അതേ വർഷം തന്നെ എന്നോടിഷ്ടം കൂടാമോ എന്ന മലയാള സിനിമയിൽ സഹകഥാപാത്രമായി പ്രത്യക്ഷപ്പെട്ടു,1998 ജൂലൈ 3-ന് തിയറ്ററുകളിൽ ഒരു പ്രധാന വേഷത്തിൽ അഭിനയിച്ച അദ്ദേഹത്തിന്റെ ആദ്യ ഹിന്ദി ചിത്രം.
സത്യ നിരൂപക പ്രശംസ നേടുകയും വാണിജ്യപരമായ ബ്ലോക്ക്ബസ്റ്റർ ആകുകയും ചെയ്തു .
മണിരത്നം , കൃഷ്ണ വംശി , എസ്.വി. കൃഷ്ണ റെഡ്ഡി , കെ. രാഘവേന്ദ്ര റാവു , കോടി രാമകൃഷ്ണ , ഇ.
വി.വി. സത്യനാരായണ , ശിവ നാഗേശ്വര റാവു , ഗുണശേഖർ, വംശി തുടങ്ങിയ പ്രമുഖ ചലച്ചിത്ര നിർമ്മാതാക്കൾ സംവിധാനം ചെയ്ത ഒരുപിടി തെലുങ്ക് സിനിമകളിൽ അദ്ദേഹം പ്രവർത്തിച്ചിട്ടുണ്ട് .